**ΘΕΜΑ : ΑΙΤΗΣΗ ΑΝΑΔΟΧΟΥ ΚΑΙ ΠΑΡΑΤΑΣΗ**

Ημερομηνία υποβολής **: *28/09/2023***

**Ερώτηση:**

Για έργα για τα οποία η διακήρυξη τους και η σύμβαση τους τρέχουν με τον Ν.4412/2016, ισχύει ακόμα και σήμερα ότι η αίτηση αναδόχου θα πρέπει να έχει υποβληθεί τουλάχιστον ένα μήνα πρίν ή πάμε στο θέμα αυτό με τον Ν.4782/2021 και δεν απαιτείται ο μήνας ακόμα και για τα παλιά έργα? Σας ευχαριστώ

**Απάντηση:**

**Για συμβάσεις Έργων κάτω των ορίων, των οποίων η διακήρυξη δημοσιεύθηκε στο ΚΗΜΔΗΣ πριν την 01η / 09/ 2021**

Σύμφωνα με την ***παρ. 10 Άρθρου 147 («Προθεσμίες»),*** η έγκριση των παρατάσεων προθεσμιών γίνεται από την προϊσταμένη αρχή, ύστερα από αίτημα του αναδόχου στην Διευθύνουσα Υπηρεσία. **Το αίτημα πρέπει να υποβάλλεται τουλάχιστον ένα μήνα πριν από τη λήξη της ισχύουσας συνολικής προθεσμίας περαιώσεως του έργου.** Η σχετική απόφαση επί του αιτήματος εκδίδεται από την Πρόίσταμένη Αρχή όχι αργότερα από την πάροδο τριών (3) μηνών από την υποβολή του αιτήματος του αναδόχου.

**Για συμβάσεις Έργων κάτω των ορίων, των οποίων η διακήρυξη δημοσιεύθηκε στο ΚΗΜΔΗΣ μετά την 01η / 09/ 2021**

Σύμφωνα με την ***παρ. 5 Άρθρου 147 («Προθεσμίες»)*** (**όπως αντικαταστάθηκε με το άρθρο 66 Ν.4782/2021,** (ΦΕΚ Α` 36/09.03.2021), με απόφαση της Προϊσταμένης Αρχής εγκρίνεται παράταση των τμηματικών προθεσμιών, **ύστερα από αίτηση του αναδόχου που υποβάλλεται στη διευθύνουσα υπηρεσία ή και χωρίς αυτήν, αν δεν έχει λήξει η οριακή προθεσμία του έργου. Το αίτημα υποβάλλεται οποτεδήποτε μέχρι τη λήξη της τρέχουσας κάθε φορά προθεσμίας** και η Προϊσταμένη Αρχή αποφαίνεται εντός τριάντα (30) ημερών, αλλιώς τεκμαίρεται η αποδοχή της αίτησης και η ρητή ή σιωπηρή παράταση ανατρέχει στη λήξη της προηγούμενης προθεσμίας.

Συνεπώς, όσον αφορά τον χρόνο υποβολής του αιτήματος του Αναδόχου, στην πρώτη περίπτωση **υποβάλλεται τουλάχιστον ένα μήνα πριν από τη λήξη της ισχύουσας συνολικής προθεσμίας περαιώσεως του έργου, ενώ στην δεύτερη Το αίτημα υποβάλλεται οποτεδήποτε μέχρι τη λήξη της τρέχουσας κάθε φορά προθεσμίας, ενώ συνυπολογίζεται και η Οριακή προθεσμία (δηλ. υπάρχει η δυνατότητα επιμήκυνσης του χρόνου αυτού κατά, και παρέχεται πλέον η δυνατότητα στον Ανάδοχο για υποβολή αυτής τουλάχιστον, κατ΄ ελάχιστον τρεις μήνες μετά την λήξη του αρχικώς Συμβατικού χρόνου).** (ελάχιστος χρόνος ισχύος της οριακής προθεσμίας του έργου)

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

Τηλ. Επικοινωνίας : *6945-558980*